Den Vest-Sjællandske Avis, 1834-06-17
Jndenlandske Efterretninger. Aarhuus den 7de Junii. Byens Borgere havde yttret det Ønske for Magistraten og Byens Repræsentanter, at de som en Deputation fra Borgerskabet vilde tolke for Hs. Majestæt den Lykke og Fryd samme følte ved atter at see Allerhøistsamme her, efterat det i forrige Aar saa smerteligen var bleven overrumplet ved Efterretningen om den Fare, hvori Hs. Majestæts dyrebare Livhavde svævet, samt at den tillige skulde frembringe deres taknemmelige Følelser for de Nationen skiænkede nye Jnstitutioner: Provindsialstænderne, hvori denne atter seer et Beviis paa Hs. Majestæts Kiærlighed, paa den bedste Villie, der kun til Landets Vel, og paa enhver Maade søger at kiende Midlerne dertil. – Det behagede Hs. Majestæt allernaadigst at modtage Deputationen i Gaar Middags Kl. 1, og efterat dens Ordfører havde tolket disse Følelser, samt fremført det ligeledes almene Ønske: at ligesom Barnet tryggest ledes giennem Livet til Modenhed ved den vise og kiærlige Faders Haand, at saaledes ogsaa denne spæde Plante(Stænderforfatningen) der er undfangen og født i Kiærlighed, og som kun ved denne kan lykkes, trives og voxe, længe maa nyde Hs. Majestæts faderlige Pleie, at Allerhøistsamme maa opleve den Tid, da dens vidtudstrakte Grene kunne omfatte det hele Land, og derfra udgaae almeen aandelig Dannelse, fandt almeent Borgersind, sand Kiærlighed, og Hengivenhed for Fyrste og Fædreland, hvorved den da vil vorde i Tidens Storme Thronens og Landets sikkreste og bedste Stytte og Værn, samt en riig Kilde til Fædrelandets Velstand og Held; - tilkiendegav Hs. Majestæt Deputationen Sin allernaadigste og huldrigste Tilfredshed med Borgerskabets Ønsker, og tillod derhos allernaadigst at samme om Aftenen under et Fakkeloptog maatte samtlige lægge deres Hengivenhed for Dagen. – Samtlige Byens Borgere, anførte af Magistraten og de Eligerede, med Borgermusikken i Spidsen, og under Belysning af over Hundrede Fakker, indfandt sig derpaa om Aftenen Kl. 10 i en høitidelig Procession udenfor Hs. Majestæt Kongens Gaard, og afsang, med Accompagnement af Musikken, en passende Sang, der ledsagedes af de meest enhustastiske, mange Gange gientagne Fryderaab. Hs. Majestæt stod under hele Optoget i det aabne Vindue, og takkede høit, da Sangen var tilende, som atter blev besvaret med et jublende: "Længe leve Kong Frederik den Siette!", Derefter udbragte Borgerne et trefoldigt Hurraraab for D. K. H. Prinds Frederik Ferdinand og Høisammes Gemalinde, og slutteligen et for "Danmarks Vel." Samtlige Fakler bleve derpaa nedlagte midt paa Torvet, hvorfra et stærkt Flammebaal steeg op mod Himlen, som afgav et meget høitideligt Skue, medens trende Musikkorpser: Borgervæbningens, det her garnisonerende Regiments, og det vagthavende borgerlige Jægercorps's, musicerede. Torvet vrimlede af Mennesker, og alle Vinduer vare opfyldte med Tilskuere. - - J Dag ere Specialrevuerne begyndte. J Morges 6, holdt Hs. Majestæt Revue over det slesvigske Curasseer-Regiment, Kl. 10 over det jydske Regiment lette Dragoner, og i Eftermiddags Kl. 5 over dette holsteenske Landseneer-Regiment. J Morgen Eftermiddag Kl. 5 holdes Revue over Hs. Kongl. Høiheds Prinds Frederik Ferdinands Regiment lette Dragoner. Paa Mandag Morgen Kl. 7 over fyenske R. Dragoner, og Kl. 10 over Artilleriebrigaden. Eftermiddag Kl. 4 over det fyenske, og Kl. 6 over det 3die jydske Jnfanterie-Regiment. Tirsdag Onsdag og Torsdag skulle samtlige Cavallerie=Regimenter maaneuvrere under Hs. Majestæts allerhøistegen Commando. - Den 10de Junii. "J Søndags behagede det Hs. Majestæt Kongen, ledsaget af D. K. H. Prinds Frederik Ferdinand, og Holsammes Gemalinde samt den hele Kongl. Suile, at bivaane Høimesse Gudstienesten i Domkirken, hvor Hs. H. Biskop Paludan Müller prædikede. For Gudstienesten lod Hs. Majestæt de herværende tre Regimenter defilere forbi Sig paa Torvet, hvorpaa ogsaa de begave sig til Kirkerne. Om Eftermiddagen holdt Hs. Majestæt Revue over Hs. K. H. Prinds Frederik Ferdinands Regiment lette Dragoner. Denne Revne blev især bivaanet af en utallig Mængde Mennesker."